আজ কের রাতই রজবুল হারাম মাসের পহেলা রাত। যে রাতে নিশ্চিতভাবে দুয়া কবুল হয়।  তাই সকল মুসলিম উম্মাহর দায়িত্ব কর্তব্য হচ্ছে-  এ মুবারক রাতে মীলাদ শরীফ পাঠ করে বিশেষভাবে দুয়া মুনাজাত করা, পরের দিন রোযা রাখা।  আর সকল সরকারের জন্য দায়িত্ব কর্তব্য হচ্ছে-  মুসলমানরা  যেন এ রাতটি ইবাদত ও দুয়া মুনাজাতে কাটাতে ও পরের দিন রোযা রাখতে পারে সেজন্য পরের দিন সরকারিভাবে ছুটি ঘোষণা করা।  রজবুল হারাম মাসের মর্যাদা-মর্তবা বলার অপেক্ষা রাখে না। রজবুল হারাম মাসের পহেলা রাতে নিশ্চিতভাবে দুয়া কবুল হয়। তাই সকল মুসলিম উম্মাহর দায়িত্ব কর্তব্য হচ্ছে- এ মুবারক রাতে মীলাদ শরীফ পাঠ করে বিশেষভাবে দুয়া মুনাজাত করা, পরের দিন রোযা রাখা।  আসন্ন রজব মাসের পহেলা রাতের ফযীলত বর্ণনা করতে গিয়ে রাজারবাগ শরীফ-এ তিনি এসব কথা বলেন।  , আল্লাহ পাক উনার হাবীব হুযূর পাক ছল্লাল্লাহু আলাইহি ওয়া  সাল্লাম তিনি এই রজবুল হারাম মাস আসলে ইবাদত-বন্দেগী বাড়িয়ে দিতেন এবং বেশি বেশি রোযা রাখতেন এবং উম্মতদেরকেও রাতে ইবাদত করার ও দিনে রোযা রাখার জন্য উৎসাহিত করতেন। যেমন- হাদীছ শরীফ-এ ইরশাদ হয়েছে, যে মুসলমান পুরুষ-মহিলা মহান আল্লাহ পাক উনার সন্তুষ্টি লাভের উদ্দেশ্যে পবিত্র রজব মাসের কোন এক রাত ইবাদতে কাটাবে এবং দিনে রোযা রাখবে, মহান আল্লাহ পাক তিনি ওই বান্দা ও বান্দীর আমলনামায় পূর্ণ এক বৎসর রাতে ইবাদত করার ও দিনে রোযা রাখার ছওয়াব লিখে দিবেন। সুবহানাল্লাহ! হাদীছ শরীফ-এ আরো ইরশাদ হয়েছে, জান্নাতে একটি নহর রয়েছে,  তার নাম হচ্ছে রজব। এই নহরের পানি দুধের চেয়ে সাদা এবং মধুর চেয়ে মিষ্টি। যে ব্যক্তি রজবুল হারাম মাসের একটি রোযা রাখবে তাকে ওই নহর থেকে পানি পান করতে দেয়া হবে। অর্থাৎ সে নিশ্চিত জান্নাতে যাবে। সুবহানাল্লাহ! তাই আমাদের সকলের উচিত এ মহান মাসে বেশি বেশি রাতে ইবাদত-বন্দেগী করা এবং দিনে রোযা রাখা। আল্লাহ পাক তিনি তো বলেন- তোমরা নেক কাজে প্রতিযোগিতা কর। তাই এ মহান মাসে আমাদের নেক কাজে প্রতিযোগিতা করতে হবে।  , আজ শুক্রবার অর্থাৎ ৩রা জুন ২০১১ রজবুল হারাম মাসের চাঁদ দেখা গেলে আজ শুক্রবার দিবাগত রাতটিই হবে রজব  মাসের পহেলা রাত। আর আজ চাঁদ দেখা না গেলে আগামীকাল শনিবার অর্থাৎ ৪ঠা জুন ২০১১ দিবাগত রাতটিই হবে রজব মাসের পহেলা রাত। যে রাত সম্পর্কে হাদীছ শরীফ-এ ইরশাদ হয়েছে, পাঁচ রাতে নিশ্চিতভাবে দুয়া কবুল হয়ে থাকে। ১. রজবুল হারাম মাসের পহেলা রাতে ২. শবে বরাতে ৩. শবে ক্বদরে ৪ ও ৫. দুই ঈদের দুই রাতে। অর্থাৎ রজবুল হারাম মাসের পহেলা রাতে নিশ্চিতভাবে দোয়া কবুল হয়। তাই বান্দার উচিত এ মুবারক রাতে জাগ্রত থেকে যার যা নেক দোয়া, নেক আরজু রয়েছে তা বারে ইলাহী উনার নিকট পেশ করা। তবে দৃঢ়তার সাথে খালিছভাবে তা চাইতে হবে। কোন প্রকার  সন্দেহ পোষণ করা যাবে না। ইয়াক্বীন রাখতে হবে, আমার সব দোয়া এবং সব আরজুই আল্লাহ পাক তিনি অবশ্যই কবুল করবেন এবং অবশ্যই পূরণ করে দিবেন। এ রাতে খাছভাবে তওবা-ইস্তিগফার ও দুয়া-আরজি দ্বারা মুসলমান তার ব্যক্তিগত, সামাজিক ও আন্তর্জাতিকভাবে সব বালা-মুছীবত থেকে সহজেই মুক্তি পেতে পারে। অথচ মুসলমান এ রাতের মর্যাদা-মর্তবা সম্পর্কে গাফিল। আমরা ইনশাআল্লাহ আমাদের সুন্নতী জামে মসজিদে প্রতি বৎসরের ন্যায় এ বৎসরও পহেলা রজব রাতে বাদ ইশা পবিত্র মীলাদ শরীফ পাঠের পর বিশেষ দুয়া-মুনাজাত করবো।  সরকারের জন্য দায়িত্ব-কর্তব্য হচ্ছে-  মুসলমানগণ যেন এ মুবারক রাতটি ইবাদত ও দুয়া-মুনাজাতে কাটাতে পারে এবং পরের দিন রোযা রাখতে পারে, সেজন্য পরের দিন সরকারিভাবে ছুটি ঘোষণা করা। কেননা পহেলা মে, বৌদ্ধ পূর্ণিমা, দুর্গাপূজাসহ অন্যান্য দিনে মুসলিম বিশ্বে ছুটি দেয়া হয়; যার সাথে মুসলিম ঐতিহ্যের কোন সম্পর্ক নেই এবং যা মুসলমানদের কোন প্রয়োজনও নেই। শুধু তাই নয়, বরং বিধর্মীদের বিশেষ দিনগুলি মুসলমানগণের জন্য পালন করা সম্পূর্ণরূপে নাজায়িয ও হারাম এবং ঈমান নষ্ট হওয়ারও কারণ। প্রকৃতপক্ষে মুসলমান হিসেবে প্রত্যেকেরই উচিত ছিল মুসলিম ঐতিহ্য ও ইসলামী ফযীলতযুক্ত দিন যেমন,  রজব মাসের পহেলা রাত, শবে বরাত, শবে ক্বদর, দুই ঈদের দুই রাত, লাইলাতুর রগায়িব, শবে মিরাজ, আশূরা এবং বিশেষভাবে নূরে মুজাসসাম, হাবীবুল্লাহ হুযূর পাক ছল্লাল্লাহু আলাইহি ওয়া সাল্লাম, হযরত নবী ও রসূল আলাইহিমুস সালাম, হযরত উম্মুল মুমিনীন আলাইহিননাস সালাম, হযরত আহলে বাইত শরীফ আলাইহিমুস সালাম, হযরত ছাহাবায়ে কিরাম রদ্বিয়াল্লাহু তায়ালা আনহুম, হযরত আউলিয়ায়ে কিরাম রহমতুল্লাহি আলাইহিম উনাদের বিলাদত ও বিছাল শরীফ সম্পর্কে অবগত থাকা। তার চেতনাবোধে ও মর্যাদা-মর্তবা অনুধাবনে অনুপ্রাণিত থাকা। এসব দিন ও রাতের গুরুত্ব ও ফযীলত  অনুধাবন করেই দৈনিক আল ইহসান বন্ধ রাখা হয়। তিনি আশা প্রকাশ করেন অতি শীঘ্রই সবাই একই আদর্শ অনুসরণে এগিয়ে আসবেন ইনশাল্লাহ।  , মূলকথা হলো- আজ শুক্রবার রজবুল হারাম মাসের চাঁদ দেখা গেলে আজ দিবাগত রাতটিই হবে রজব মাসের পহেলা রাত। আর যদি আজ চাঁদ দেখা না যায়, তবে আগামীকাল শনিবার দিবাগত রাতটিই হবে রজব মাসের পহেলা রাত। রজবুল হারাম মাসের পহেলা রাতে নিশ্চিতভাবে দুয়া কবুল হয়। তাই সকল মুসলিম উম্মতের দায়িত্ব কর্তব্য হচ্ছে- এ মুবারক রাতে মিলাদ শরীফ পাঠ করে বিশেষভাবে দুয়া মুনাজাত করা, পরের দিন রোযা রাখা। আর সকল সরকারের  জন্য দায়িত্ব কর্তব্য হচ্ছে- মুসলমানরা যেন এ রাতটি ইবাদত ও দুয়া মুনাজাতে কাটাতে ও পরের দিন রোযা রাখতে পারে সেজন্য পরের দিন সরকারিভাবে ছুটি ঘোষণা করা।  -০-